CELEX: C2005/057/19
Language: sk
Date: 2005-03-05 00:00:00
Title: Rozsudok Súdneho dvora (piata komora) zo 16. decembra 2004 vo veci C-313/03: Komisia Európskych spoločenstiev proti Talianskej republike (Nesplnenie povinnosti členským štátom — Smernica 1999/63/ES — Neprebratie v stanovenej lehote — Neoznámenie prijatých opatrení)

5.3.2005   
            
            
               SK
            
            
               Úradný vestník Európskej únie
            
            
               C 57/10
            
         
      ROZSUDOK SÚDNEHO DVORA
   
   (piata komora)
   zo 16. decembra 2004
   vo veci C-313/03: Komisia Európskych spoločenstiev proti Talianskej republike (1)
   
   (Nesplnenie povinnosti členským štátom - Smernica 1999/63/ES - Neprebratie v stanovenej lehote - Neoznámenie prijatých opatrení)
   (2005/C 57/19)
   Jazyk konania: taliančina
   Vo veci C-313/03, Komisia Európskych spoločenstiev, (splnomocnená zástupkyňa: M.-J. Jonzy) proti Talianskej republike (splnomocnený zástupca: I. M. Braguglia, za právnej pomoci A. Cingolo), predmetom ktorej je žaloba o nesplnenie povinnosti podľa článku 226 ES, podaná 23. júla 2003, Súdny dvor (piata komora), v zložení: predsedkyňa piatej komory R. Silva de Lapuerta, sudcovia R. Schintgen (spravodajca) a J. Makarczyk, generálna advokátka: C. Stix-Hackl, tajomník: R. Grass, vyhlásil dňa 16. decembra 2004 rozsudok, ktorého výrok znie:
   
               1.
            
            
               Talianska republika tým, že neprijala zákony, predpisy a administratívne opatrenia potrebné na dosiahnutie súladu so smernicou Rady 1999/63/ES z 21. júna 1999, ktorá sa týka Dohody o organizácii pracovného času námorníkov, uzavretej Združením majiteľov lodí Európskeho spoločenstva (ECSA) a Odborovou federáciou pracovníkov dopravy v Európskej únii (FST) a priloženej Európskej dohody z 30. septembra 1998 o organizácii pracovného času námorníkov, alebo v každom prípade tým, že o ich prijatí neinformovala Komisiu Európskych spoločenstiev, si nesplnila povinnosti, ktoré jej vyplývajú z článku 3 ods. 1 tejto smernice.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. EÚ C 226, 22.6.2003